cyanic-selkie/wikianc huggingface dataset:
Θωμάς Κυπαρίσσης
ΑΕ Λάρισας
Επόμενος σταθμός στην καριέρα του ήταν η Λάρισα, με τα χρώματα της οποίας αγωνίστηκε από το καλοκαίρι του 2003 μέχρι και τον Ιανουάριο του 2007 ενώ διετέλεσε και αρχηγός της. Στην πρώτη του χρονιά στους «βυσσινί» σημείωσε 13 γκολ σε 23 παρουσίες και αποτέλεσε έναν από τους βασικούς συντελεστές της ανόδου στη Β' Εθνική ύστερα από τρία χρόνια στην Γ' Εθνική. Την περίοδο 2004-05, η οποία σημαδεύτηκε από την επιστροφή της «βασίλισσας του κάμπου» στην Α' Εθνική, έπειτα από 10 χρόνια απουσίας, σημείωσε 13 γκολ σε 24 εμφανίσεις. Την περίοδο 2005-06 σκόραρε 7 φορές σε 25 συμμετοχές και αναδείχθηκε πρώτος σκόρερ της ομάδας του, έχοντας τρία γκολ περισσότερα από τον Αλωνεύτη. Αποχώρησε από την ΑΕΛ τον Ιανουάριο του 2007, έπειτα από 3,5 χρόνια παρουσίας και έχοντας πετύχει 33 τέρματα σε 87 συμμετοχές.
Πιερικός (2007-2008)
Μετά τη λύση της συνεργασίας του με τη Λάρισα, ο Πιερικός αποτέλεσε τον επόμενο και τελευταίο σταθμό στην καριέρα του, πανηγυρίζοντας την κατάκτηση του πρωταθλήματος του Βορείου Ομίλου της Γ' Εθνικής, με 8 τέρματα που σημείωσε σε 12 αγώνες. Το 2008 αποσύρθηκε από την ενεργό δράση στην ομάδα που ξεκίνησε το ποδόσφαιρο, τερματίζοντας έτσι την πολύχρονη καριέρα του.
Διεθνής καριέρα
Οι εμφανίσεις του με τη Skoda Ξάνθη είχαν ως αποτέλεσμα την κλήση του από τον ομοσπονδιακό τεχνικό Βασίλη Δανιήλ στην εθνική Ελλάδας, με την οποία πραγματοποίησε το ντεμπούτο του στον εντός έδρας φιλικό αγώνα με την Ελβετία στις 28 Απριλίου 1999 (1-1). Με τη γαλανόλευκη φανέλα αγωνίστηκε συνολικά 14 φορές από το 1999 ως το 2000 πετυχαίνοντας 2 γκολ. Το πρώτο του γκολ με το εθνόσημο το σημείωσε στον νικηφόρο φιλικό αγώνα εναντίον της Βουλγαρίας που διεξήχθη στην Κοζάνη (1-0) ενώ το δεύτερο στην ισοπαλία (1-1), επίσης σε φιλικό αγώνα, με την Γκάνα που διεξήχθη στις 14 Δεκεμβρίου 1999 προς τιμήν του Βασίλη Χατζηπαναγή, από ενέργεια του οποίου (ασίστ) προήλθε το παραπάνω τέρμα.
Έχει επίσης αγωνιστεί με τις εθνικές ομάδες Νέων (1988-1989) και Ελπίδων (1990-1991).
Πηγές
Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Α.Ε. Λάρισας Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Πιερικού Κατηγορία:Ποδοσφαιριστές Νίκης Βόλου Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Καρλ Βίλχελμ Σάιμπλερ
μικρογραφία|Το «Κόκκινο Σπίτι» του Μόνσαου, πατρογονικό σπίτι της οικογένειας Σάιμπλερ μικρογραφία|Το εργοστάσιο του Σάιμπλερ στο Λοτζ μικρογραφία|[[Παρεκκλήσι του Καρλ Σάιμπλερ|Μαυσωλείο του Σάιμπλερ στο Προτεσταντικό Νεκροταφείο του Λοτζ]] Ο Καρλ Βίλχελμ Σάιμπλερ (γερμανικά: Karl Wilhelm Scheibler, Karol Scheibler) (1 Σεπτεμβρίου 1820 – 13 Απριλίου 1881) ήταν γερμανικής καταγωγής Πολωνός βιομήχανος, επιχειρηματίας και κατασκευαστής υφασμάτων.
Βιογραφία
Ο Σάιμπλερ γεννήθηκε στο Μοντγόιε (σήμερα Μόνσαου) στην πρωσική Επαρχία Γύλιχ-Κλιβς-Μπεργκ, σε μια οικογένεια υφαντουργών. Παρακολούθησε το σχολείο στο Μόνσαου και στο Κρέφελντ και έλαβε πρακτική εκπαίδευση στο εργοστάσιο μαλλιού πενιέ του θείου του στο Βερβιέ (Βέλγιο). Το 1839, εργάστηκε για την ανώνυμη εταιρεία John Cockerill, έναν πολύ γνωστό παραγωγό κατασκευής μηχανημάτων εκείνη την εποχή.
Λόγω των ταραχών της Άνοιξης των Εθνών το 1848, ο Σάιμπλερ αποφάσισε να εγκαταλείψει τη Γερμανία και μετακόμισε στο Οζόρκουφ στην Πολωνία του Συνεδρίου, όπου ο θείος του, Φρίντριχ Σλύσερ, λειτουργούσε ένα εργοστάσιο κλωστοϋφαντουργίας από το 1816. Μετά το θάνατο του Σλύσερ έγινε εμπορικός διευθυντής του. Ο Σάιμπλερ παντρεύτηκε την Άννα Βέρνερ, ανιψιά του Σλύσερ, στις 16 Σεπτεμβρίου 1854. Το 1852, ο Σάιμπλερ και ο συνεργάτης του, Γιούλιους Σβαρτς, αγόρασαν ένα οικόπεδο στο Λοτζ και άρχισαν να χτίζουν ένα εργοστάσιο μηχανημάτων. Τον Οκτώβριο του 1854, ο Σβαρτς πούλησε το μερίδιό του στον Σάιμπλερ για 10.000 ρούβλια, καθιστώντας τον μοναδικό ιδιοκτήτη του εργοστασίου.
Το εργοστάσιο του Σάιμπλερ συνέχισε να ευημερεί και αγόρασε αρκετούς μικρότερους μύλους στις συνοικίες Ζάρκι (Źarki) και Κσιέζι Μουίν (Księży Młyn). Αφού μια πυρκαγιά κατέστρεψε το εργοστάσιο στο Κσιέζι Μουίν το 1874, ο Σάιμπλερ το ξαναέχτισε με 88.000 ατράκτους και έχτισε το δικό του «Βασίλειο» του Κσιέζι Μουίν με σπίτια για 321 οικογένειες, πυροσβεστικό σταθμό, σχολεία, καταστήματα και ένα νοσοκομείο. Ο Σάιμπλερ ήταν γνωστός για την κοινωνική του δέσμευση και υποστήριξε την ίδρυση μιας δημοτικής πιστωτικής ένωσης, την Εμπορική Τράπεζα του Λοτζ (Bank Handlowy) το 1872, καθώς και την κατασκευή μιας Λουθηρανικής και μιας Καθολικής Εκκλησίας.
Το 1880, μετέτρεψε την επιχείρησή του σε μετοχική εταιρεία με μετοχικό κεφάλαιο 9 εκατομμύρια ρούβλια.
Ο Σάιμπλερ πέθανε στις 13 Απριλίου 1881 στο Λντζ και θάφτηκε στο Προτεσταντικό Νεκροταφείο του Λοτζ σε ένα μαυσωλείο που σχεδίασαν οι Βαρσοβιανοί αρχιτέκτονες Γιόσεφ Ντζιεκόνσκι και Έντβαρντ Λίλοπ.
Πολιτιστικές συσχετίσεις
Η ταινία Η Γη της Επαγγελίας του Άντζεϊ Βάιντα γυρίστηκε μέσα στο Παλάτι των Σάιμπλερ, το οποίο είναι σήμερα η τοποθεσία του Κινηματογραφικού Μουσείου της Εθνικής Σχολής Κινηματογράφου του Λοτζ.
Η φιγούρα του Γερμανού βιομήχανου Χάινς Χούντσε, ενός χαρακτήρα του βιβλίου Αδερφοί Ασκενάζι, βασίζεται ελαφρώς στον Καρλ Βίλχελμ Σάιμπλερ.
Εξωτερικοί σύνδεσμοι
Κατηγορία:Πολωνοί επιχειρηματίες Κατηγορία:Πολωνοί γερμανικής καταγωγής Κατηγορία:Γερμανοί επιχειρηματίες Κατηγορία:Αποδέκτες του Τάγματος του Αγίου Στανίσλαου (Οίκος των Ρομανώφ)
Λεοννάτος
Ο Λεοννάτος (356 π.Χ. - 322 π.Χ.) ήταν Μακεδόνας αξιωματικός του Μεγάλου Αλεξάνδρου και ένας από τους διαδόχους του.
Καταγόταν από την Πέλλα. Αποτέλεσε μέλος της σωματοφυλακής του Μεγάλου Αλεξάνδρου. Ήταν μέλος του οίκου των Λυγκιστίδων, ένα μικρό βασίλειο το οποίο είχε απορροφηθεί σε αυτό της Μακεδονίας από τον Φίλιππο Β΄. Φημίζονταν για το αθλητικό του παράστημα, ήταν σχεδόν συνομήλικος του Αλέξανδρου, και στενός του φίλος.
Διακρίσεις
Στη πολιορκία της Τύρου το 334 π.Χ. διακρίθηκε συλλαμβάνοντας τον διοικητή της, και μετά τη μάχη της Ισσού το 333 π.Χ., αναφέρεται πως στάλθηκε στην οικογένεια του Δαρείου για να τη παρηγορήσει και να την καθησυχάσει, μια και η οικογένεια του φοβόταν πως θα είχαν άσχημη τύχη. Ο Αλέξανδρος τους διαβεβαίωσε, μέσω του Λεοννάτου, πως θα τους σεβόταν ως βασιλικό αίμα, θα αύξανε τους υπηρέτες τους, και πως θα μεγάλωνε τον εξάχρονο γιό του Δαρείου σαν το δικό του παιδί. Το 331 π.Χ. έγινε ένας από τους σωματοφύλακες του Αλέξανδρου παίρνοντας την θέση του Αρύββα που είχε πεθάνει στην Αίγυπτο.
Μετά το θάνατο του Αλέξανδρου το 323 π.Χ., στην Συμφωνία της Βαβυλώνας που ακολούθησε αργότερα το ίδιο έτος, του δόθηκε η διοίκηση των σατραπειών της Μεγάλης και Φρυγίας του Ελλήσποντου.
Λαμιακός πόλεμος
Όταν οι Αθηναίοι έμαθαν πως ο Αλέξανδρος πέθανε, επαναστάτησαν εναντίον των Μακεδόνων και του Αντίπατρου που είχε την διοίκηση της αυτοκρατορίας στην Ελλάδα, και ο Λεοννάτος στάλθηκε με δύναμη 20.000 πεζών και 1.500 ιππέων για να βοηθήσει τον Αντίπατρο κατά τον Λαμιακό πόλεμο. Σε αυτό περίπου το χρονικό σημείο, η αδελφή του Αλεξάνδρου, Κλεοπάτρα, πρόσφερε τον εαυτό της ως σύζυγος στον Λεοννάτο μέσω αγγελιοφόρων. Με αυτό το συνδυασμό γεγονότων, είναι πιθανό πως ο Λεοννάτος θα έμπαινε στον πειρασμό να αποκτήσει την εξουσία του Αντίπατρου, μια και μια νίκη εναντίον των Αθηναίων θα βοηθούσε ακόμα περισσότερο τη δημοτικότητα του σε συνδυασμό με το να παντρευτεί την αδελφή του Αλεξάνδρου.
Ο Λεοννάτος τελικά σκοτώθηκε σε μια σύγκρουση ιππικού εναντίον των Αθηναίων στην περιοχή της Θεσσαλίας, το 322 π.Χ., και ο γάμος του με την Κλεοπάτρα δε συνέβη ποτέ.
Παραπομπές
Κατηγορία:Αρχαίοι Μακεδόνες Κατηγορία:Πρωταγωνιστές του Λαμιακού Πολέμου Κατηγορία:Αλέξανδρος ο Μέγας Κατηγορία:Τριήραρχοι του στόλου του Νεάρχου
Ίρμγκαρντ Γιάκε
Η Ίρμγκαρντ Γιάκε (γερμανικά: Irmgard Jacke), (Δρέσδη, 8 Οκτωβρίου 1934 - 4 Δεκεμβρίου 2015), ήταν Γερμανίδα πρωταθλήτρια της αντισφαίρισης στην Ανατολική Γερμανία.
Γεννήθηκε ως Ίμγκραντ Χαλμπάουερ, Γιάκε ήταν το όνομα του συζύγου της, Βόλφγκανγκ Γιάκε επίσης πρωταθλητή της αντισφαίρισης όπως και ο γιος τους Γκουίντο Γιάκε. Έμαθε αντισφαίριση κι έκανε τα πρώτα της βήματα στην γενέτηρά της Λειψία όπου η οικογένεια της είχε γήπεδα αντισφαίρισης. 15 ετών ήταν πρωταθλήτρια Γερμανίας στο διπλό και νικήτρια σε πολλά τουρνουά, σε ένα από αυτά γνώρισε και τον σύζυγο της. Μετά τον Β΄παγκόσμιο πόλεμο και τον διαχωρισμό της Γερμανίας έγινε πολίτης της Ανατολικής Γερμανίας.
Από το 1955 έως το 1965 συμμετείχε στο διεθνές τουρνουά της Zinnowitz, το σημαντικότερο στην Ανατολική Γερμανία, όπου ήταν νικήτρια στο μεικτό το 1955.
Ήταν πρωταθλήτρια Ανατολικής Γερμανίας στο απλό το 1949, 1950, 1951 και το 1952, στο διπλό το 1950, στο μεικτό το 1949 και 1950 με συμπαίκτη τον σύζυγο της.
Παραπομπές
Κατηγορία:Ανατολικογερμανίδες αθλήτριες της αντισφαίρισης Κατηγορία:Γερμανίδες αθλήτριες της αντισφαίρισης
Bionic (λογισμικό)
Η βιβλιοθήκη Bionic libc είναι μια υλοποίηση της C πρότυπης βιβλιοθήκης (BSD). Η ανάπτυξη της βιβλιοθήκης ξεκίνησε από την Google για να χρησιμοποιηθεί στα λειτουργικά συστήματα Android τα οποία βασίζονται στον πυρήνα Linux. Η βιβλιοθήκη Bionic παρέχει λειτουργίες σχετικές με τον πυρήνα του Linux. Σήμερα η ανάπτυξη της βιβλιοθήκης συνεχίζεται ανεξάρτητα με την ανάπτυξη του πηγαίου κώδικα της πλατφόρμας Android.
Γενικά
Γενικά οι στόχοι της βιβλιοθήκης Bionic συνοψίζονται στα:
Προτείνεται η χρήση της βιβλιοθήκης Bionic με την βιβλιοθήκη NDK (Native Development Kit) του Android.
Δυνατότητες και περιορισμοί
Η βιβλιοθήκη Bionic έχει διάφορους περιορισμούς σε σύγκριση με την βιβλιοθήκη glibc το οποίο πηγάζει από το γεγονός ότι η Bionic έχει σχεδιαστεί για το Android. Μερικοί από τους περιορσισμούς είναι:
Εξωτερικοί σύνδεσμοι
Κατηγορία:Προγραμματισμός
Γιόνας Ματσιούλις
Ο Γιόνας Ματσιούλις (λιθουανικά: Jonas Mačiulis) (Κάουνας, 10 Φεβρουαρίου 1985) είναι Λιθουανός πρώην διεθνής καλαθοσφαιριστής, ο οποίος αγωνιζόταν ως σμολ φόργουορντ /πάουερ φόργουορντ.
Σταδιοδρομία σε συλλόγους
Ο Ματσιούλις εκκίνησε την επαγγελματική του σταδιοδρομία το καλοκαίρι του 2004, σε ηλικία 19 ετών. Έπαιξε στην ομάδα της Νεβέζις στο Πρωτάθλημα Λιθουανίας. Στη μοναδική του χρονιά σε αυτή την ομάδα είχε κατά μέσο όρο 13.6 πόντους και 5.6 ριμπάουντ ανά αγώνα. Το καλοκαίρι του 2005, πήρε μεταγραφή για τη Ζάλγκιρις όπου υπέγραψε συμβόλαιο τετραετούς διαρκείας. Βοήθησε την ομάδα του να πάρει το νταμπλ Λιθουανίας το 2007 και το 2008 Έμεινε στη Λιθουανία μέχρι το τέλος του συμβολαίου του, πραγματοποιώντας πολύ καλές εμφανίσεις και πετυχαίνοντας σπουδαίες διακρίσεις.
Τον Ιούλιο του 2009 υπέγραψε διετές συμβόλαιο με την Αρμάνι Μιλάνο όπου πραγματοποίησε εξαιρετικές εμφανίσεις μέχρι που υπέστη σοβαρό τραυματισμό στο γόνατο και αναγκάστηκε να μείνεις εκτός αγωνιστικής δράσης για εννέα μήνες, με αποτέλεσμα οι Ιταλοί να μην του προσφέρουν νέο συμβόλαιο. Το Φεβρουάριο του 2012 ανακοινώθηκε από την Μπανκάι με σκοπό να πάρει κάποια παιχνίδια και να βρεθεί σε φόρμα. Δύο μήνες αργότερα πήγε στη Σιένα παίζοντας μέχρι το τέλος της σεζόν.
Αποχώρησε από τον Παναθηναϊκό το καλοκαίρι του 2014 και υπέγραψε στην Ισπανική Ρεάλ Μαδρίτης με την οποία κατέκτησε μια Ευρωλίγκα το 2015, νικώντας στον τελικό τον Ολυμπιακό με 78–59 και δυο Πρωταθλήματα Ισπανίας. Το 2016 ανανέωσε το συμβόλαιό του για δυο ακόμα χρόνια. Το 2017 κατέκτησε το κύπελλο Ισπανίας. Στις 2 Μαρτίου 2018 και αφού είχε λίγε συμμετοχές με τη φανέλα της Ρεάλ, ανακοινώθηκε το τέλος της συνεργασίας των δυο πλευρών. Στις 6 Μαρτίου ανακοινώθηκε από τη Λοκομοτίβ Κουμπάν, μέχρι το τέλος της σεζόν. Στη VTB Λίγκα αγωνίστηκε σε 10 αγώνες και είχε μέσο όρο 9,5 πόντους και 6 ριμπάουντ.
Στις 9 Αυγούστου 2018, υπέγραψε στην ΑΕΚ. Το 2019 κατέκτησε το Διηπειρωτικό Κύπελλο, νικώντας στον τελικό τη Φλαμένγο 86-70 με τον ίδιο να έχει 17 πόντους και 3 ριμπάουντ. Στις 17 Μαρτίου 2019, τραυματίστηκε σοβαρά στον αριστερό αγκώνα και έχασε το υπόλοιπο της σεζόν. Στις 11 Ιουλίου 2019 ανανέωσε με την ΑΕΚ για ένα ακόμα χρόνο. Από τη σεζόν 2019-20, είναι ο αρχηγός της ομάδας. Τον Ιανουάριο του 2020, στα πλαίσια του Ελληνικού All-Star Game ο φόργουορντ της ΑΕΚ με 3.247 ήταν πρώτος στην ψηφοφορία των Ξένων Παικτών ως εκ τούτου, η μια ομάδα ονομάστηκε ομάδα Ματσιούλις με αρχηγό τον ίδιο. Στις 16 Φεβρουαρίου 2020, κατέκτησε το Κύπελλο Ελλάδας, με την ΑΕΚ να κερδίζει στον τελικό τον Προμηθέα Πατρών με 61-57. Στις 2 Αυγούστου 2020, ανανέωσε το συμβόλαιό του έως το τέλος της περιόδου 2020-21. Στις 15 Ιανουαρίου 2021, μπήκε στην πρώτη 15άδα των ξένων ριμπάουντερ (με 222 ριμπάουντ) στην ιστορία της ΑΕΚ στο Πρωτάθλημα, ξεπερνώντας τον Τζο Αρλάουκας. Στις 6 Ιουνίου 2021, έγινε ο πρώτος ξένος παίκτης στην ιστορία της Ένωσης σε εύστοχα τρίποντα στο Πρωτάθλημα Ελλάδας αφού έφτασε τα 88 τρίποντα σε 70 αγώνες. Επίσης μπήκε στην πρώτη 35άδα των ξένων με τα περισσότερα παιχνίδια (με 134) στο Πρωτάθλημα. Στις 9 Ιουνίου, μετά το τέλος των υποχρεώσεων με την ΑΕΚ, και την κατάκτηση της τρίτης θέσης στο Πρωτάθλημα Ελλάδας, ανακοίνωσε την αποχώρησή του από την ομάδα.
Στις 9 Σεπτεμβρίου 2021, ανακοίνωσε την απόσυρσή του από την ενεργό δράση σε ηλικία 36 ετών, μετά από 17 χρόνια πορείας.
Εθνική Ομάδα
μικρογραφία|300x300εσ|Ο Ματσιούλις με την εθνική ομάδαΟ Ματσιούλις έγινε μέλος της Εθνική Ομάδας Ανδρών Λιθουανία το 2007 και συμμετείχε στο Ευρωμπάσκετ στην Ισπανία, όπου η Λιθουανία κατέκτησε το χάλκινο μετάλλιο. Ήταν μέλος της Εθνικής του και το επόμενο καλοκαίρι στους Ολυμπιακούς του Πεκίνου. Συμμετείχε επίσης στο Ευρωμπάσκετ της Πολωνίας το 2009. Το 2010 στο Μουντομπάσκετ της Τουρκίας βοήθησε την ομάδα του να κατακτήσει το χάλκινο μετάλλιο. Ήταν και στους Ολυμπιακούς του 2012 στο Λονδίνο. Με την εθνική ομάδα κατέκτησε το αργυρό μετάλλιο στα Ευρωμπάσκετ του 2013 και 2015. Μάλιστα στο Ευρωμπάσεκτ του 2015 υπήρξε μέλος της καλύτερης πεντάδας αφού είχε 13.8 πόντους, 6.3 ριμπάουντ και 1.9 κλεψίματα, Συμμετείχε επίσης στους Ολυμπιακούς Αγώνες στο Ρίο το 2016, στο Ευρωμπάσκετ 2017 και στο Παγκόσμιο Κύπελλο 2019.
Είναι πέμπτος Λιθουανός όλων των εποχών με τις περισσότερες συμμετοχές (94).
Παραπομπές
Κατηγορία:Λιθουανοί καλαθοσφαιριστές Κατηγορία:Σμολ φόργουορντ Κατηγορία:Καλαθοσφαιριστές Εθνικής Λιθουανίας Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Πρωταθλήματος Λιθουανίας Κατηγορία:Καλαθοσφαιριστές λιθουανικών συλλόγων Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Μενς Σάνα Μπάσκετ Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Λοκομοτίβ Κουμπάν Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές στους Θερινούς Ολυμπιακούς Αγώνες 2016 Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Καλαθοσφαιριστές στους Θερινούς Ολυμπιακούς Αγώνες 2012 Κατηγορία:Καλαθοσφαιριστές Ευρωμπάσκετ 2007 Κατηγορία:Καλαθοσφαιριστές Ευρωμπάσκετ 2009 Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Παγκοσμίου Πρωταθλήματος 2010 Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Παγκοσμίου Κυπέλλου 2019
Άντριους Κουμπίλιους
Ο Άντριους Κουμπίλιους (Andrius Kubilius) είναι Λιθουανός πολιτικός, πρωθυπουργός της χώρας του από τις 27 Νοεμβρίου του 2008 ως τις 22 Νοεμβρίου 2012. Υπήρξε για μία ακόμη φορά πρωθυπουργός, το 1999. Μιλά λιθουανικά, ρωσικά και αγγλικά. Η σύζυγός του είναι βιολίστρια στην Εθνική Συμφωνική Ορχήστρα της Λιθουανίας και έχουν δύο γιους. Διετέλεσε πρόεδρος του συντηρητικού κόμματος Ένωση Μητέρα Πατρίδα- Λιθουανοί Χριστιανοδημοκράτες από το 2003 εως το 2015.
Πρώτα χρόνια
Γεννήθηκε στο Βίλνιους στις 8 Δεκεμβρίου του 1956. Ολοκλήρωσε τη δευτεροβάθμια εκπαίδευση στο 22ο Γυμνάσιο-Λύκειο του Βίλνιους. Στη συνέχεια εγγράφηκε στο πανεπιστήμιο της γενέτειράς του και σπούδασε Φυσικός, ως το 1979. Συνέχισε την ακαδημαϊκή του καριέρα στο Εθνικό Πανεπιστήμιο του Βίλνιους, από το 1981 ως το 1984.
Πολιτική καριέρα
Έγινε μέλος του κινήματος Sąjūdis και ανέλαβε και εκτελεστικό αξίωμα στο συμβούλιο του εν λόγω κινήματος. Εξελέγη βουλευτής μετά την επανάκτηση της ανεξαρτησίας της χώρας του. Το 1993 έγινε μέλος του κόμματος Ένωση Μητέρα Πατρίδα. Το 2003 εξελέγη πρόεδρος του κόμματος, διαδεχόμενος το Βιτάουτας Λαντσμπέργκις.
Πρώτη πρωθυπουργική θητεία
Ο Κουμπίλιους έγινε για πρώτη φορά πρωθυπουργός στις 3 Νοεμβρίου του 1999. Η πρώτη του θητεία διήρκεσε μόλις ένα χρόνο. Διαδέχθηκε την Ιρένα Ντεγκουτιένε. Στις 9 Νοεμβρίου του 2000 η πρώτη του θητεία έλαβε τέλος και τον διαδέχθηκε στην πρωθυπουργία ο Ρολάντας Πάκσας.
Δεύτερη πρωθυπουργία
Ο πρώην πρωθυπουργός οδήγησε το κόμμα του Ένωση Μητέρα Πατρίδα- Λιθουανοί Χριστιανοδημοκράτες στις βουλευτικές εκλογές του 2008. Οι εκλογές διεξήχθησαν στις 12 Οκτωβρίου και στις 28 Οκτωβρίου και σε αυτές οι Συντηρητικοί πέτυχαν νίκη επί των Σοσιαλδημοκρατών. Ο Κουμπίλιους έγινε ο κύριος υποψήφιος για να διαδεχθεί τον έως τότε πρωθυπουργό, Γκεντίμινας Κιρκίλας. Στις 27 Νοεμβρίου του 2008 διορίστηκε πρωθυπουργός από το Κοινοβούλιο (Seimas). Έλαβε 89 ψήφους υπέρ, 27 κατά και υπήρχαν 16 αποχές. Στις 28 Νοεμβρίου ο διορισμός του επισημοποιήθηκε, καθώς εγκρίθηκε και από τον πρόεδρο Βάλντας Άνταμκους.
Τον διαδέχθηκε στην πρωθυπουργία ο Άλγκιρντας Μπουτκεβίτσιους.
Συμμετοχή της Ανδόρρας στη Eurovision
Η Ανδόρα έχει συμμετάσχει στο Διαγωνισμό Τραγουδιού της Eurovision 6 φορές, κάνοντας το ντεμπούτο της το 2004 και στη συνέχεια συμμετέχει κάθε χρόνο μέχρι τον. Μέχρι το 2022 το έθνος παραμένει η μόνη χώρα που δεν έχει αγωνιστεί ποτέ στον μεγάλο τελικό, με το καλύτερο αποτέλεσμα να είναι η 12η θέση στον και έτσι να μην προκρίνεται. Η Ανδόρα αποσύρθηκε από τον διαγωνισμό μετά την εμφάνισή της το 2009, με τον εθνικό ραδιοτηλεοπτικό σταθμό Ràdio i Televisió d'Andorra (RTVA) να επικαλείται οικονομικές δυσκολίες που εμποδίζουν τη συνέχιση της συμμετοχής τους και η χώρα δεν έχει ξαναμπεί στον διαγωνισμό έκτοτε. Ωστόσο, το ενδιαφέρον για τον διαγωνισμό παρέμεινε υψηλό στο πριγκιπάτο, ενώ πρόσφατες δηλώσεις της κυβέρνησης και του ραδιοτηλεοπτικού φορέα της Ανδόρας δείχνουν ότι η απόδοση θα μπορούσε να είναι ευνοϊκή ανάλογα με την οικονομική υποστήριξη.
Το RTVA χρησιμοποίησε ένα μείγμα μεθόδων για να επιλέξει τους συμμετέχοντες τα χρόνια που διαγωνίστηκαν, χρησιμοποιώντας έναν εθνικό τελικό για το, το και το  και επιλέγοντας εσωτερικά μεταξύ  και. Η τηλεψηφοφορία χρησιμοποιήθηκε κυρίως για τον καθορισμό των βαθμών της χώρας, ωστόσο λόγω ο μικρός πληθυσμός της χώρας, μερικές φορές απαιτείται κριτική επιτροπή καθώς ο αριθμός των ψήφων που έλαβε από το κοινό της Ανδόρας ήταν πολύ χαμηλός για να θεωρηθεί έγκυρος.
Ιστορία
Η συμμετοχή στον Διαγωνισμό Τραγουδιού της Eurovision είναι ανοιχτή σε μέλη της Ευρωπαϊκής Ραδιοτηλεοπτικής Ένωσης (EBU), της οποίας η Ανδόρα είναι μέλος από το 2002 μέσω του Ràdio i Televisió d'Andorra (RTVA). Το ενδιαφέρον για τη συμμετοχή της Ανδόρας στον διαγωνισμό εκδηλώθηκε για πρώτη φορά το 2003, όταν ο τότε αρχηγός της κυβέρνησης της χώρας, Marc Forné Molné, δήλωσε ότι συμφωνεί να συμμετάσχει η χώρα στον διαγωνισμό, θεωρώντας ότι είναι ένας τρόπος να ανεβάσει το προφίλ της με λογικό κόστος. Στη συνέχεια, η Andorra Televisió μετέδωσε ζωντανά τον διαγωνισμό εκείνης της χρονιάς ως παθητικός συμμετέχων, ένα προαπαιτούμενο βήμα για τη συμμετοχή στην εκδήλωση του επόμενου έτους σύμφωνα με τους κανόνες του διαγωνισμού που ίσχυαν εκείνη την εποχή. Το RTVA επιβεβαίωσε αργότερα την πρόθεσή του να υποβάλει μια συμμετοχή για τον διαγωνισμό του 2004, με την υποστήριξη της κυβέρνησης της Ανδόρας και τη διαβεβαίωση ότι η καταλανική γλώσσα θα εκπροσωπηθεί στον Διαγωνισμό Τραγουδιού της Eurovision για πρώτη φορά.
Για την πρώτη τους εμφάνιση στη Eurovision, ανακοινώθηκε συμφωνία μεταξύ του RTVA και της Televisió de Catalunya (TVC) για την από κοινού διοργάνωση του πρώτου εθνικού τελικού της Ανδόρας, με τους θεατές στην Καταλονία να έχουν το δικαίωμα να εκπροσωπήσουν τη χώρα στο διαγωνισμό του 2004. Οι θεατές και μια συγκεντρωμένη κριτική επιτροπή επέλεξαν στη συνέχεια τη Marta Roure με το "Jugarem a estimar-nos" ως την πρώτη συμμετοχή της Ανδόρας, με τη χώρα να μην καταφέρνει να τα πηγαίνει καλά, τερματίζοντας στη 18η θέση από τις συνολικά 22 χώρες του ημιτελικού με συνολικά 12 βαθμούς, όλοι από την Ισπανία, αποτυγχάνοντας να προκριθεί στον μεγάλο τελικό. Μετά από συζήτηση σχετικά με τη χρήση μιας εσωτερικής επιλογής για τον καθορισμό της δεύτερης συμμετοχής της Ανδόρας, διοργανώθηκε ένας δεύτερος εθνικός τελικός πριν από τον διαγωνισμό του 2005. Η Marian van de Wal επιλέχθηκε για να εκτελέσει το "La mirada interior" στον διαγωνισμό, ωστόσο η Ανδόρα για άλλη μια φορά απέτυχε να προκριθεί στον τελικό, τερματίζοντας 23η από τις 25 χώρες στον ημιτελικό του 2005 με 27 βαθμούς.
Οι δημοσιονομικοί περιορισμοί εξακολούθησαν να εμποδίζουν την Ανδόρα να επιστρέψει στον διαγωνισμό, με το RTVA να είχε σκεφτεί προηγουμένως να αποχωρήσει από την EBU προκειμένου να ανακτήσει το κόστος, γεγονός που θα είχε αποτρέψει οποιαδήποτε περαιτέρω συμμετοχή της Ανδόρας στο διαγωνισμό. Τα τελευταία χρόνια, έχει αναφερθεί ανανεωμένο ενδιαφέρον για τον διαγωνισμό μεταξύ ορισμένων μελών της κυβέρνησης της Ανδόρας, με παλαιότερους καλλιτέχνες της Eurovision της Ανδόρας να έχουν επίσης εκφράσει την υποστήριξή τους για την επιστροφή του έθνους στον διαγωνισμό. Η Georgi, η τελευταία συμμετέχων της Ανδόρας, έχει επίσης ξεκινήσει μια εκστρατεία για να εξασφαλίσει πιθανή χορηγία για να μπορέσει η Ανδόρα να επιστρέψει στον διαγωνισμό και έχει ασκήσει πίεση με πολιτικούς της Ανδόρας σε αυτό το μέτωπο. Μέχρι το 2022, η Ανδόρα είναι η μόνη χώρα που δεν συμμετείχε ποτέ σε μεγάλο τελικό. Το 2007 παραμένει το καλύτερο αποτέλεσμα της χώρας μέχρι σήμερα, όταν οι Anonymous κατέλαβαν τη 12η θέση στον ημιτελικό εκείνης της χρονιάς με 80 βαθμούς, 11 βαθμούς μακριά από την πρόκριση.
Διαδικασία επιλογής
Η Ανδόρα έχει χρησιμοποιήσει έναν συνδυασμό μεθόδων για να επιλέξει τις συμμετοχές της στον διαγωνισμό, έχοντας χρησιμοποιήσει τόσο εθνικούς τελικούς όσο και εσωτερικές επιλογές. Για το ντεμπούτο τους, το RTVA ξεκίνησε μια εκπομπή casting, το Eurocàsting, για να καθορίσει δύο ερμηνευτές που θα συμμετάσχουν στον εθνικό τελικό. Οι επιλεγμένοι ερμηνευτές ερμήνευσαν 12 πιθανά τραγούδια της Eurovision σε διάστημα εννέα εβδομάδων στο 12 punts, με τα τραγούδια να αποκλείονται κάθε εβδομάδα μέχρι να καθοριστεί το νικητήριο τραγούδι και καλλιτέχνης στην τελική παράσταση. Το Eurocàsting επέστρεψε το 2005, αλλά ένας νικητής καλλιτέχνης επιλέχθηκε για να ερμηνεύσει τρία τραγούδια στο τελικό σόου Desitja'm sort. Μετά από εσωτερικές επιλογές μεταξύ 2006 και 2008, το RTVA χρησιμοποίησε ξανά τηλεοπτικό διαγωνισμό το 2009, με τρεις ερμηνευτές να συμμετάσχουν στο Passaport a Moscou.
Ψηφοφορία
Στα χρόνια που συμμετείχε η Ανδόρα, η ψηφοφορία στο Διαγωνισμό Τραγουδιού της Eurovision συνήθως αποτελούνταν από 100 τοις εκατό δημόσια τηλεψηφοφορία, με τις χώρες να υποχρεούνται να χρησιμοποιούν την τηλεψηφοφορία ως μέθοδο για τον προσδιορισμό των βαθμών τους από τον διαγωνισμό του 2004. Ωστόσο, κάθε χώρα ήταν υποχρεωμένη να συγκεντρώσει μια εφεδρική κριτική επιτροπή, οι ψήφοι της οποίας θα χρησιμοποιούνταν αντί της τηλεψηφοφορίας σε περιπτώσεις τεχνικής αστοχίας ή από το 2005, όταν ο αριθμός των καταχωρημένων τηλεψηφοφοριών απέτυχε να περάσει ένα ορισμένο όριο. Το RTVA χρησιμοποίησε ψηφοφορία μέσω SMS για να καθορίσει τους βαθμούς της χώρας κατά τη διάρκεια των εκπομπών στις οποίες συμμετείχε η Ανδόρα, ωστόσο σε ορισμένες περιπτώσεις χρειάστηκε να εφαρμοστούν τα εφεδρικά αποτελέσματα της κριτικής επιτροπής καθώς ο αριθμός των ψήφων που ελήφθησαν θεωρήθηκε πολύ χαμηλός για να παρέχει ένα έγκυρο αποτέλεσμα. Αυτό συνέβη το 2005 και το 2007, όταν οι ψήφοι της κριτικής επιτροπής υποστήριξης της Ανδόρας χρησιμοποιήθηκαν αντ' αυτού για την παροχή των ψήφων της Ανδόρας τόσο στον ημιτελικό όσο και στον τελικό.
Αποχώρηση από την EBU
Στις 8 Νοεμβρίου 2011 ανακοινώθηκε από τον ανδορρανό ραδιοτηλεοπτικό φορέα RTVA ότι η χώρα θα αποχωρούσε από την EBU για οικονομικούς λόγους και εξαιτίας των περικοπών στη χρηματοδότηση από την κυβέρνηση της Ανδόρρας. Έπειτα από συνάντηση με τη διευθύντρια της EBU Ίνγκριντ Ντέλτενρε τον Ιούνιο του 2012 η RTVA αποφάσισε να παραμείνει στην EBU, ωστόσο δήλωσε ότι ήταν ακόμα απίθανη η συμμετοχή στη Eurovision.
Ιστορικό ψηφοφορίας
Μέχρι το 2009, το ιστορικό ψηφοφορίας της Ανδόρας έχει ως εξής:
Οι μεγάλες βαθμολογίες που έδωσε η Ανδόρρα
Στους τελικούς:
Στους ημιτελικούς:
Κ.Ε. → Κριτική Επιτροπή T. → Τηλεψηφοφορία
Παραπομπές
Ανδορρα Eurovision
Φερνάντο Ουσέρο
Ο Φερνάντο Ουσέρο Τολεδάνο (ισπανικά: Fernando Usero Toledano), γεννημένος στις 27 Μαρτίου 1984 στο Μπραθατόρτας, είναι Ισπανός ποδοσφαιριστής που αγωνίζεται στην πορτογαλική Μιραντές.
Κρουνοί Ηλείας
Γεωγραφικά - Ιστορικά στοιχεία
Οι Κρουνοί βρίσκονται νότια - νοτιοδυτικά από τα Κρέστενα σε απόσταση περίπου 4 χλμ. (οδηγικά) ενώ απέχουν 20 χλμ. νοτιοανατολικά από τον Πύργο. Δυτικά περνάει η ΕΟ Πύργου - Κυπαρισσίας που παρεμβάλλεται μεταξύ του χωριού και του Σαμικού. Στους σεισμούς του '65 υπέστη αρκετές καταστροφές με αποτέλεσμα οι περισσότεροι κάτοικοί του να το εγκαταλείψουν και να κτίσουν νέα σπίτια στο Καλλίκωμο.
Αναφορές για τον οικισμό με την παλιά του ονομασία Ρίσοβο ή Ρίσοβος υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση αναφέρεται επίσημα ως Ρίσοβο το 1835 να προσαρτάται στον τότε δήμο Σκιλλούντος. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε Κρουνοί. Σύμφωνα με το Σχέδιο Καλλικράτης μαζί με το Καλλίκωμο και το Λαδικό αποτελούν την τοπική κοινότητα Καλλικώμου που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 έχει 97 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ανδρίτσαινας - Κρεστένων
Χατζηγιάννης Μερτζέλλος
Ο Χατζηγιάννης Μερτζέλλος ή Σοφικίτης (1791-1860) ήταν Έλληνας οπλαρχηγός της Ελληνικής Επανάστασης. Το 1825 ορίστηκε αντιστράτηγος από την προσωρινή κυβέρνηση της Ελλάδας.
Δράση
Μυήθηκε στη Φιλική Εταιρεία παραμονή της 25ης Μαρτίου 1821. Κατά τα χρόνια της επανάστασης έδωσε μεγάλο μεγάλο μέρος της προσωπικής του περιουσίας για την ένοπλη εξέγερση της Κορίνθου όπου ορίστηκε Οπλαρχηγός.
Παραπομπές
Κατηγορία:Αγωνιστές του 1821
Alfa Romeo Brera
Η Alfa Romeo Brera (εσωτερικός κωδικός Type 939) ήταν ένα μεσαίο σπορ αυτοκίνητο, με σαλόνι διάταξης 2+2, που παρήχθη από την ιταλική αυτοκινητοβιομηχανία Alfa Romeo, από τον Δεκέμβριο του 2005 έως τον Ιούλιο του 2010. Αντικατέστησε την Alfa Romeo GTV και βασίστηκε στο πάτωμα και τα μηχανικά μέρη της πρώτης γενιάς της Alfa Romeo 159, που είχε μπει στη μαζική παραγωγή τον Σεπτέμβριο του 2005.
Παραγωγή
Κατηγορία:Μοντέλα Alfa Romeo Κατηγορία:Σπορ αυτοκίνητα
Ότο Μπλομ
Ο Ότο Μπλομ (Λατινικό αλφάβητο : Otte Pierre Nicolas "Otto" Blom), (19 Μαρτίου 1887 - 22 Ιουλίου 1972), ήταν Ολλανδός πρωταθλητής της αντισφαίρισης.
Το 1909, 1910 και 1911 κέρδισε τον τίτλο του απλού στο Ολλανδικό πρωτάθλημα αντισφαίρισης. Στο ίδιο τουρνουά κέρδισε το διπλό των ανδρών το 1909 και το 1912 και το μικτό διπλό το 1906 και το 1911.
Στο Γουίμπλεντον συμμετείχε το 1909 και το 1910. Το 1909 είναι αποκλείστηκε στον πρώτο γύρο του απλού και το 1910 στον τέταρτο γύρο και στο διπλό την ίδια χρονιά έφτασε στον δεύτερο γύρο.
Το 1912 συμμετείχε στους Ολυμπιακούς αγώνες της Στοκχόλμης στην αντισφαίριση όπου στο απλό αποκλείστηκε από τον πρώτο γύρο.
Δόξα 2016
Η Δόξα 2016 είναι γυναικείος ποδοσφαιρικός σύλλογος με έδρα τη Δράμα. Ιδρύθηκε το 2016 και διεξάγει τους εντός έδρας αγώνες στο Δημοτικό γήπεδο Ανδριανής.
2016-2019
Ο σύλλογος ιδρύθηκε τον Αύγουστο το 2016 από τον μέχρι και σήμερα πρόεδρο Νίκο Λαζαρίδη. Από το 2016 μέχρι το 2019 η ομάδα αγωνιζόταν στην Γ΄ εθνική στον 1ο όμιλο. Την περίοδο 2018-2019 η ομάδα πηρέ την άνοδο από την Γ΄ εθνική στη Β΄ εθνική βαίνοντας πρώτη και κερδίζοντας το πρωτάθλημα του 1ου ομίλου της Γ΄ εθνικής γυναικών.
2020-2021
Η Δόξα 2016 αγωνίστηκε για πρώτη φορά στην Α΄ Εθνική κατηγορία το 2020-2021, Η διοργάνωση ήταν προγραμματισμένη να εκκινήσει την 1η Νοεμβρίου του 2020, κάτι που δεν κατέστη δυνατό λόγω των μέτρων για περιορισμό της πανδημίας του κορονοϊού. Στην πρώτη φάση οι ομάδες των δύο ομίλων θα αγωνίζονταν σε δύο γύρους. Ύστερα από την ολοκλήρωση των ομίλων θα διεξάγονταν διπλοί αγώνες κατάταξης μεταξύ των πρώτων για την ανάδειξη του πρωταθλητή, καθώς και μεταξύ των δεύτερων για την τρίτη θέση.
Ύστερα από πολλούς μήνες απραξίας, αποφασίστηκε η οριστική έναρξη της διοργάνωσης στις 11 Απριλίου του 2021. Το αρχικό σύστημα διεξαγωγής άλλαξε, με τις ομάδες να αγωνίζονται σε ένα γύρο κατά την πρώτη φάση, ενώ και οι αγώνες κατάταξης ήταν μονοί, και διεξήχθησαν σε ουδέτερη έδρα. Η Δόξα στην πρώτη της χρονιά στην Α΄ εθνική τερματησε στην 6 θέση του βαθμολογικού πίνακα παραμένοντας στην πρώτη κατηγορία.
2022-2023
Η Δόξα 2016 μετα από 2 χρονιά συμμέτοχη της στην Α΄ εθνική αγωνίζεται πλέον για τη Β΄ εθνική με την ομάδα για τη σεζόν 2022-2023 να τερματίζει στη 2η θέση του ομίλου και χάνοντας την άνοδο για την Α΄ εθνική από τις Σειρήνες Γρεβενών.
Εξωτερικοί σύνδεσμοι
Κατηγορία:Γυναικείες ποδοσφαιρικές ομάδες Ελλάδας
Μάριο Τσάλμερς
Ο Αλμάριο Βέρναρντ «Μάριο» Τσάλμερς (Almario Vernard "Mario" Chalmers) (Άνκορεϊτζ, 19 Μαΐου 1986), είναι Αμερικανός επαγγελματίας καλαθοσφαιριστής. Με ύψος 1,88 μέτρα αγωνίζεται ως πόιντ γκαρντ.
Κολεγιακή σταδιοδρομία
μικρογραφία| Ο Τσάλμπερς με τους Κάνσας Τζέιχοκς το Φεβρουάριο του 2008.
Τριτοετής χρονιά
Στις 16 Φεβρουαρίου 2013, το πρόγραμμα καλαθοσφαίρισης του Πανεπιστημίου του Κάνσας απέσυρε τη φανέλα του, # 15.
Μαϊάμι Χιτ (2008-2015)
Αφού προπονήθηκε με 13 ομάδες, ο Τσάλμερς επιλέχθηκε με την 34η συνολική επιλογή στο δεύτερο γύρο του NBA Ντραφτ 2008 από τους Μινεσότα Τίμπεργουλβς. Τα δικαιώματα του Τσάλμερς συμπεριλήφθηκαν αργότερα σε μία ανταλλαγή με τους Μαϊάμι Χιτ. Οι Χιτ τον υπέγραψαν στις 8 Ιουλίου. μικρογραφία| Ο Τσάλμερς το 2009. Στις 3 Σεπτεμβρίου 2008, ο Τσάλμερς και ο πρώην συμπαίκτης του στους Κάνσας Τζέιχοκς, Ντάρελ Άρθουρ, αποκλείστηκαν από το πρόγραμμα μετάβασης των rookie του NBA, αφού πιάστηκαν στο δωμάτιο του ξενοδοχείου τους να καπνίζουν κάνναβη με δύο γυναίκες. Ο επίσης rookie, Μάικλ Μπίσλεϊ, δεν κλήθηκε να εγκαταλείψει το πρόγραμμα, αλλά αργότερα τιμωρήθηκε με πρόστιμο 50.000 δολαρίων για τη συμμετοχή του στο συμβάν.
Σεζόν 2008-09
Ο Τσάλμερς ξεκίνησε βασικός και στους 82 αγώνες της κανονικής περιόδου της rookie σεζόν του και τελείωσε τη σεζόν με μέσο όρο 10,0 πόντους, 4,9 ασίστ, 2,8 ριμπάουντ και 2,0 κλεψίματα σε 32,0 λεπτά ανά αγώνα. Τα δύο κλεψίματα του ανά αγώνα, τον κατέταξαν στην πρώτη θέση μεταξύ όλων των rookie και στην τέταρτη θέση μεταξύ όλων των παικτών. Στις 5 Νοεμβρίου 2008, μόλις στον τέταρτο αγώνα του στο NBA, ο Τσάλμερς έθεσε ένα ρεκόρ για κλεψίματα σε έναν αγώνα, με εννέα.
Σεζόν 2009-10
Αφού δεν είχε χάσει αγώνα μέχρι τον αγώνα στις 30 Ιανουαρίου εναντίον των Μιλγουόκι Μπακς, ήταν ο πρώτος αγώνας που έχασε στη διετή σταδιοδρομία του. Την επόμενη μέρα αποκλείστηκε επ 'αόριστον με έναν σχισμένο σύνδεσμο στον αριστερό του αντίχειρα. Επέστρεψε στη δράση στις 19 Φεβρουαρίου εναντίον των Μέμφις Γκρίζλις και έπαιξε στο υπόλοιπο της σεζόν και στα πλέι-οφ.
Σεζόν 2010-11
Με την απόκτηση του ΛεΜπρόν Τζέιμς από τους Χιτ τον Ιούλιο του 2010, ο Τσάλμερς έδωσε το Νο. 6 στον Τζέιμς, αφού το φορούσε κατά τις πρώτες δύο σεζόν του στο NBA και άλλαξε στον κολεγιακό του αριθμό, Νο. 15.
Σεζόν 2011-12
Στις 9 Δεκεμβρίου 2011, ο Τσάλμερς υπέγραψε νέο τριετές συμβόλαιο με τους Χιτ, ύψους 12 εκατομμυρίων δολαρίων.
Στις 15 Φεβρουαρίου 2012, ονομάστηκε συμμετέχων στον Διαγωνισμό Τριπόντων του All-Star Weekend του 2012, στον οποίο αποκλείστηκε στον πρώτο γύρο.
Ο Τσάλμερς παινεύτηκε για την απόδοση των 25 πόντων του στον 4ο αγώνα 4 των Τελικών του 2012. Σημείωσε 12 πόντους στην τέταρτη περίοδο για να βοηθήσει τους Χιτ να κερδίσουν τον αγώνα. Στον 5ο αγώνα των Τελικών, κατέγραψε 10 πόντους, 7 ασίστ και 2 ριμπάουντ σε 34 λεπτά, καθώς βοήθησε τους Χιτ να κερδίσουν το πρωτάθλημα NBA του 2012. Ήταν ο πρώτος τίτλος ΝΒΑ του Τσάλμερς.
Σεζόν 2012-13
Στις 12 Ιανουαρίου 2013, ο Τσάλμερς σημείωσε 34 πόντους (ρεκόρ σταδιοδρομία) εναντίον των Σακραμέντο Κινγκς, με 10 τρίποντα. Ισοφάρισε το ρεκόρ των Χιτ για τα περισσότερα τρίποντα σε έναν αγώνα. Στις 9 Ιουνίου 2013, κατά τη διάρκεια του 2ου αγώνα των Τελικών εναντίον των Σαν Αντόνιο Σπερς, ο Τσάλμερς ήταν ο κορυφαίος σκόρερ με 19 πόντους, καθώς οι Χιτ ισοφάρισε τη σειρά με 1-1 με μία νίκη με 103-84. Στον 6ο αγώνα της σειράς, στις 18 Ιουνίου, σημείωσε 20 πόντους για να βοηθήσει τους Χιτ να εξασφαλίσουν τη νίκη με 103-100. Κέρδισε το δεύτερο του πρωτάθλημα στις 20 Ιουνίου, καθώς οι Χιτ νίκησαν τους Σπερς, για να ολοκληρωθεί μία έντονη σειρά επτά αγώνων.
Σεζόν 2013-14
Στις 4 Απριλίου 2014, ο Τσάλμερς σημείωσε 24 πόντους (ρεκόρ σεζόν) στην ήττα με 121-122 από τους Τίμπεργουλβς. Τελείωσε την κανονική σεζόν με 9,8 πόντους και 4,9 ασίστ σε 73 αγώνες. Οι Χιτ προκρίθηκαν στους Τελικούς του 2014 για να καταγράψουν την τέταρτη συνεχόμενη εμφάνιση τους σε σειρά Τελικών. Οι Χιτ αντιμετώπισαν και πάλι τους Σπερς, αλλά σε αντίθεση με την προηγούμενη σειρά Τελικών, ο Τσάλμερς δεν είχε καλή απόδοση και αντικαταστάθηκε ως βασικός από τον Ρέι Άλλεν στον 5ο αγώνα. Οι Χιτ έχασαν τη σειρά στους πέντε αγώνες.
Σεζόν 2014-15
Στις 14 Ιουλίου 2014, ο Τσάλμερς ανανέωσε με τους Χιτ. Στις 22 Νοεμβρίου 2014, σημείωσε 24 πόντους (ρεκόρ σεζόν) στη νίκη με 99-92 εναντίον των Ορλάντο Μάτζικ.
Μέμφις Γκρίζλις (2015-2016 & 2017-2018)
Στις 10 Νοεμβρίου 2015, ο Τσάλμερς ανταλλάχθηκε, μαζί με τον Τζέιμς Ένις, στους Μέμφις Γκρίζλις για τους Τζάρνελ Στόουκς και Μπένο Ούντριχ. Έκανε το ντεμπούτο του για τους Γκρίζλις τρεις μέρες αργότερα, σημειώνοντας 11 πόντους από τον πάγκο σε μία νίκη με 101-100 επί των Πόρτλαντ Τρέιλ Μπλέιζερς. Στις 16 Νοεμβρίου 2015, σημείωσε 29 πόντους σε μία νίκη με 122-114 εναντίον των Οκλαχόμα Σίτι Θάντερ. Στις 10 Μαρτίου 2016, αποκλείστηκε για το υπόλοιπο της σεζόν, αφού υπέστη ρήξη στον δεξιό Αχίλλειο τένοντα στην ήττα με 116-96 από τους Μπόστον Σέλτικς την προηγούμενη νύχτα. Στη συνέχεια, αποδεσμεύτηκε από τους Γκρίζλις.
Το Νοέμβριο του 2016, μετά την ανάκαμψη του από τον τραυματισμό στον Αχίλλειο τένοντα, ήταν έτοιμος να κάνει την επιστροφή του. Ωστόσο, δεν υπέγραψε συμβόλαιο κατά τη διάρκεια της σεζόν 2016-17.
Στις 19 Ιουλίου 2017, ο Τσάλμερς υπέγραψε ξανά με τους Γκρίζλις.
Βίρτους Μπολόνια (2019)
Στις 3 Μαρτίου 2019, ο Τσάλμερς εντάχθηκε στη Βίρτους Μπολόνια στο Πρωτάθλημα Ιταλίας, υπογράφοντας για την υπόλοιπη σεζόν με την επιλογή επέκτασης συμβολαίου για τη σεζόν 2019-20. Στους 10 αγώνες που έπαιξε για τη Βίρτους (συμπεριλαμβανομένου του πρωταθλήματος και του Τσάμπιονς Λιγκ, είχε κατά μέσο όρο 7,8 πόντους, 2,3 ριμπάουντ και 3 ασίστ ανά αγώνα). Ο Τσάλμερς κέρδισε τον τίτλο του Τσάμπιονς Λιγκ 2018-19 με τη Βίρτους.
Άρης (2020-2021)
Στις 21 Σεπτεμβρίου 2020, ανακοινώθηκε η συμφωνία του με την ομάδα του Άρη Θεσσαλονίκης για την αγωνιστική περίοδο 2020-21.
Ίνδιος δε Μαγιαγούεθ (2021)
Στις 27 Σεπτεμβρίου 2021, συμφώνησε με τους Ίνδιος δε Μαγιαγούεθ.
Γκραντ Ράπιντ Γκολντς (2021)
Στις 18 Δεκεμβρίου 2021, ανακοινώθηκε από τους Γκραντ Ράπιντ Γκολντς της Αναπτυξιακής Λίγκα του ΝΒΑ.
Σιού Φολς Σκάιφορς (2022)
Στις 14 Ιανουαρίου 2022, πήγε στους Σιού Φολς Σκάιφορς, θυγατρική των Μαϊάμι Χιτ στην Αναπτυξιακή Λίγκα του ΝΒΑ.
Ζαμπόανγκα Βαλιέντες (2023-σήμερα)
Τον Ιανουάριο του 2023, συνέχισε στις Φιλιππίνες για τους Ζαμπόανγκα Βαλιέντες.
Φιλανθρωπία
Ο Τσάλμερς είναι ο ιδρυτής του Ιδρύματος Mario V. Chalmers, το οποίο υποστηρίζει αθλητικά και εκπαιδευτικά προγράμματα για παιδιά και επίσης βοηθά στην χρηματοδότηση προγραμμάτων για την έρευνα για τον καρκίνο του μαστού. Κατά τη διάρκεια του καλοκαιριού του 2012, οι Μίκα Λάνκαστερ και Τσάλμερς διεύθυνα το καμπ καλαθοσφαίρισης Miracle Shot Mario Chalmers στο Σαλίνα του Κάνσας.
Το 2013, ο Τσάλμερς δημιούργησε ένα πρόγραμμα ταξιδιών για νεαρά αγόρια που ονομάζεται Team Rio National. Η ομάδα U17 είναι μία από τις κορυφαίες ομάδες του έθνους και αγωνίζεται στην UAA.
Προσωπική ζωή
Ο Τσάλμερς γεννήθηκε από τους Ρόνι και Αλμαρί Τσάλμερς. Έχει μια μεγαλύτερη αδελφή που ονομάζεται Ρονέκα, η οποία κατοικεί στο Σάρλο της Βόρειας Καρολίνας. Έχει επίσης ένα γιο, που ονομάζεται Ζάκια Α'μάριο Τζόνσον και μία κόρη που ονομάζεται Βασίλισσα Ελισάβετ. Ο Τσάλμερς έχει επίσης ένα άλλο (επί του παρόντος ανώνυμο) γιο και στις 26 Οκτωβρίου 2018 υποδέχθηκε το τέταρτο παιδί του, έναν άλλο γιο, που ονομάστηκε Πρινς Αλμάριο Τσάλμερς, με την μακροχρόνια φιλενάδα του, Πέιτζ Σπέιτς. Ο Τσάλμερς είναι ο ξάδελφος του πρώην γκαρντ των Λος Άντζελες Κλίπερς Λάιονελ Τσάλμερς και του πρώην γκαρντ των Μινεσότα Τίμπεργουλβς, Κρις Σμιθ.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές του NBA Κατηγορία:Καλαθοσφαιριστές D-League Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Άρη Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων
Σπίτι Είναι
Παραπομπές
Κατηγορία:Τηλεοπτικές σειρές Alpha Κατηγορία:Ελληνικές κωμικές τηλεοπτικές σειρές
Τεχνητή Λίμνη Αγίας Μαρίνας
Η Τεχνητή Λίμνη Αγίας Μαρίνας είναι τεχνητή λίμνη στην Επαρχία Πάφου στην Κύπρο. Η λίμνη βρίσκεται στην Αγία Μαρίνα Χρυσοχούς.
Ιστορικό και πληροφορίες
Για τη δημιουργία της τεχνητής λίμνης κατασκευάστηκε λιθόρριπτο φράγμα, η κατασκευή του οποίου ολοκληρώθηκε το 1965. Την ίδια χρονιά λειτούργησε η τεχνητή λίμνη (ταμιευτήρας).
Η Τεχνητή Λίμνη Αγίας Μαρίνας έχει χωρητικότητα 0,298 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Ξερός. Η Τεχνητή Λίμνη Αγίας Μαρίνας κατασκευάστηκε για να εξυπηρετεί αρδευτικούς σκοπούς.
Η Τεχνητή Λίμνη Αγίας Μαρίνας υπερχείλισε:
Η Τεχνητή Λίμνη Αγίας Μαρίνας εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Αρμίνου υπάρχουν τα εξής είδη ψαριών: λαβράκι, αλβούρνος, γατόψαρο, κυπρίνος, κουνουπιέρης και κοκκινοφτέρα.
Πηγές
Κατηγορία:Φράγματα της Κύπρου Κατηγορία:Κτίρια και κατασκευές στην Επαρχία Πάφου Κατηγορία:Τεχνητές λίμνες της Κύπρου Κατηγορία:Αγία Μαρίνα Χρυσοχούς
Λαϊκό Κόμμα (Πορτογαλία)
Το Δημοκρατικό και Κοινωνικό Κέντρο - Λαϊκό Κόμμα (πορτ. Centro Democrático e Social – Partido Popular, συντομογραφία CDS-PP) είναι ένα πορτογαλικό συντηρητικό και χριστιανοδημοκρατικό πολιτικό κόμμα. Στα ψηφοδέλτια εμφανίζεται ως Λαϊκό Κόμμα.
Το κόμμα ιδρύθηκε στις 19 Ιουλίου 1974 κατά τη διάρκεια της Επανάστασης των Γαρυφάλλων. Στις εκλογές του 1975, το κόμμα κέρδισε 16 από τις συνολικά 230 έδρες της πορτογαλικής Συνέλευσης της Δημοκρατίας, αυξάνοντας, στις εκλογές του 1976, τον αριθμό των εδρών του σε 42. Το κόμμα συμμετείχε σε έναν βραχύβιο κυβερνητικό συνασπισμό με το Σοσιαλιστικό Κόμμα προτού ενταχθεί στον κεντροδεξιό συνασπισμό Δημοκρατική Συμμαχία. Επίσης, το κόμμα συμμετείχε σε κυβερνητικούς συνασπισμούς με το Σοσιαλδημοκρατικό Κόμμα από το 1980 μέχρι το 1983 και από το 2002 μέχρι το 2005. Στις εκλογές του 2009, το κόμμα κέρδισε 21 έδρες, τις περισσότερες από τις εκλογές του 1985, ενώ στις εκλογές του 2011 κέρδισε 24 έδρες, συμμετέχοντας εκ νέου σε κυβερνητικό συνασπισμό με το Σοσιαλδημοκρατικό Κόμμα.
Σημερινός ηγέτης του κόμματος είναι ο Πάουλο Πόρτας. Το κόμμα είναι μέλος του Ευρωπαϊκού Λαϊκού Κόμματος και της Διεθνούς Δημοκρατικής Ένωσης. Οργανώσεις που συνδέονται με το κόμμα είναι η Λαϊκή Νεολαία και η Ομοσπονδία Χριστιανοδημοκρατών Εργατών.
Αιγυπτιακή προϊστορία και πρωτοϊστορία
thumb|200 px|right|Χάρτης της αρχαίας Αιγύπτου
Προδυναστική Περίοδος
Η Προδυναστική Περίοδος της Αρχαίας Αιγύπτου (πριν το 3100 π.Χ.) ήταν παραδοσιακά μια περίοδος μεταξύ της Νεώτερης Νεολιθικής και της αρχής της Φαραωνικής Μοναρχίας, που άρχισε με τον Φαραώ Μήνη. Ωστόσο, οι χρονολογίες της Προδυναστικής Περιόδου αρχικά καθορίστηκαν πριν αρχίσουν οι μεγάλες αρχαιολογικές ανασκαφές στην Αίγυπτο, οπότε πιο πρόσφατες ανακαλύψεις άρχισαν σταδιακά να προκαλούν διαφωνίες μεταξύ των ερευνητών για το πότε ακριβώς τελείωσε η περίοδος αυτή. Έτσι, από ορισμένοι από αυτούς ονομάζουν τμήμα της περιόδου ως «Δυναστεία 0» και περιορίζοντας έτσι τη χρονική περίοδο της κυρίως Προδυναστικής Περιόδου.
Ερασιτεχνικό Πρωτάθλημα Ποδοσφαίρου της Σκωτίας
Χάιλαντ Φούτμπολ Λίγκ(18 ομάδες)
Λόουλαντ Φούτμπολ Λίγκ(14 ομάδες)
Αιγυπτιακή προϊστορία και πρωτοϊστορία
Προδυναστική Περίοδος
Οι περισσότερες αρχαιολογικές ανασκαφές στην Αίγυπτο έγιναν στην Άνω Αίγυπτο, επειδή η λάσπη του Νείλου καθιζάνει πολύ έντονα στην περιοχή του δέλτα, οπότε οι περισσότερες τοποθεσίες της Προδυναστικής Περιόδου εκεί έχουν από τότε ταφεί εντελώς.
Ερασιτεχνικό Πρωτάθλημα Ποδοσφαίρου της Σκωτίας
Πρέμιερ Ανατολικής Φούτμπολ Λίγκ(9 ομάδες)
Αιγυπτιακή προϊστορία και πρωτοϊστορία
Η Κοινωνία του Κουαντάν
Ο «Κοινωνία του Κουαντάν» ήταν μια κοινωνία που εντοπίστηκε ότι ζούσε στη Βορειοδυτική Αφρική περίπου πριν από 15.000 χρόνια. Ο τρόπος ζωής της διατηρήθηκε για 4.000 χρόνια και χαρακτηριζόταν από το κυνήγι και την τροφοσυλλογή που περιλάμβανε την κατανάλωση, μετά από επεξεργασία, άγριων λαχανικών και δημητριακών.
Ερασιτεχνικό Πρωτάθλημα Ποδοσφαίρου της Σκωτίας
Νότια Φούτμπολ Λίγκ(14 ομάδες)
Αιγυπτιακή προϊστορία και πρωτοϊστορία
Η Κοινωνία του Κουαντάν
Η συνολική οικονομία της Κοινωνίας του Κουαντάν βασιζόταν, λοιπόν, στην αλιεία, στο κυνήγι, στην τροφοσυλλογή και επεξεργασία δημητριακών, καθώς και στην κατασκευή εξειδικευμένων λίθινων εργαλείων.
Ερασιτεχνικό Πρωτάθλημα Ποδοσφαίρου της Σκωτίας
Πρώτη Ανατολικής Φούτμπολ Λίγκ
Αιγυπτιακή προϊστορία και πρωτοϊστορία
Η Κοινωνία της Λατόπολης
Αναλύσεις γύρης σε αρχαιολογικές τοποθεσίες δείχνουν την ύπαρξη της «Κοινωνίας της Λατόπολης» ή «Κοινωνίας της Έσνας» ή «Σηβίλιας Κοινωνίας». Ήταν μια Μεσολιθικού επιπέδου κοινότητα που βασίζονταν στην τροφοσυλλογή και επεξεργασία άγριου σιταριού και κριθαριού. Καλλιεργημένοι σπόροι δεν βρέθηκαν. Άλλωστε, τόσο το σιτάρι όσο και το κριθάρι που καλλιεργούμε ως στις μέρες μας, προέρχεται από τη Μικρά Ασία και την Παλαιστίνη. Υποτέθηκε, μάλιστα, ότι ο σχετικά τεμπέλικος τρόπος ζωής τους οδήγησε σε αυξανόμενη πολεμικότητα, που τελικά ήταν επιζήμια για την οικονομία τους και οδήγησε, τελικά, την κοινωνία αυτή στο τέλος της. Την αντικατέστησε μια άλλη κοινωνία από κυνηγούς, ψαράδες και τροφοσυλλέκτες με λίθινα εργαλεία.
Ερασιτεχνικό Πρωτάθλημα Ποδοσφαίρου της Σκωτίας
Εξωτερικοί σύνδεσμοι
http://www.scottishfa.co.uk/
Αιγυπτιακή προϊστορία και πρωτοϊστορία
Η Κοινωνία του Φαγιούμ
Η συνεχιζόμενη ερημοποίηση οδήγησε τους πρώτους προγόνους των Αιγυπτίων να εγκατασταθούν οριστικά γύρω από τον Νείλο και να αναγκαστούν να αποδεχτούν έναν πιο καθιστικό τρόπο ζωής. Η περίοδος 9.000 - 6.000 π.Χ. άφησε πολύ λίγες αρχαιολογικές ενδείξεις. Ωστόσο, γύρω στο 6.000 π.Χ. εμφανίστηκαν Νεολιθικοί οικισμοί σε όλη την Αίγυπτο. Τότε, για πρώτη φορά στην αποκαλούμενη «Περίοδο Φαγιούμ», και αντίθετα από ότι συνέβαινε στους μεταγενέστερους Αιγυπτιακούς οικισμούς, οι νεκροί τους θάβονταν πολύ κοντά, και μερικές φορές και μέσα στους οικισμούς των ζωντανών.
Ερασιτεχνικό Πρωτάθλημα Ποδοσφαίρου της Σκωτίας
Εξωτερικοί σύνδεσμοι
Κατηγορία:Ποδοσφαιρικές διοργανώσεις Σκωτίας
Αιγυπτιακή προϊστορία και πρωτοϊστορία
Η Κοινωνία του Φαγιούμ
Παρόλο που οι αρχαιολογικές τοποθεσίες αποκάλυψαν πολύ λίγα γι' αυτήν την περίοδο, μια εξέταση πολλών αιγυπτιακών λέξεων για «πόλη», δίνει μια υποθετική λίστα από αιτίες για τη μόνιμη πια εγκατάσταση των Αιγυπτίων. Στην Άνω Αίγυπτο, οι λέξεις για «πόλη» προβάλουν τη λειτουργικότητά της για εμπορικό κέντρο, για την παροχή προστασίας του ζωικού κεφαλαίου και των κατοίκων από τις πλημμύρες σε σχετικά υψηλό έδαφος και τέλος ως ιερών τόπων για τις θεότητες.
Η Κοινωνία του Μερίμντε
Η «Κοινωνία του Μερίμντε» ή «Κοινωνία του Μερίμντε Μπενί-Σαλάμ» ήταν μια Νεολιθικού επιπέδου κοινωνία που αντιστοιχεί στην ύστερη φάση της Κοινωνίας του Φαγιούμ και της Κοινωνίας Μπεντάρι της Προδυναστικής Αιγύπτου. Εκτιμάται ότι αναπτύχθηκε μεταξύ του 4800 και του 4300 π.Χ. Το Μερίμντε αναφέρεται στην ομώνυμη αρχαιολογική τοποθεσία.
Η κοινωνία αυτή συγκεντρώθηκε γύρω από τον κύριο οικισμό της, που κάλυπτε περίπου 250 στρέμματα του Δυτικού Δέλτα του Νείλου, στην Κάτω Αίγυπτο, 45 χλμ. βορειοδυτικά του Καΐρου. Η τοποθεσία ανακαλύφθηκε από τον Γερμανό πρώην εφημέριο Hermann Junker, που ανέσκαψε μια έκταση 6.400 τετραγωνικά μέτρα στην τοποθεσία αυτή κατά την εκστρατεία του στο Δυτικό Δέλτα το 1928. Η εκστρατεία αυτή χρηματοδοτήθηκε από τον Άλμπερτ Ρόθμπαρτ (Albert Rothbart) από τη Νέα Υόρκη για λογαριασμό της Ακαδημίας της Βιέννης.
Νεότερες ανασκαφές τη δεκαετία του 1970, που πραγματοποιήθηκε από τον Αιγυπτιακό Οργανισμό Αρχαιοτήτων και το Γερμανικό Ίδρυμα Αρχαιολογίας, οδήγησε στην εγκατάσταση της στρωματογραφικής ακολουθίας.
Η τοποθεσία δείχνει μια ακολουθία κατοικημένων περιόδων που κράτησαν σχεδόν μια χιλιετία, σύμφωνα με κάποιες εκτιμήσεις. Ενώ ο Junker αναγνώρισε τρεις (3) τέτοιες ακολουθίες, άλλοι όπως ο Joseph Eiwanger, το 1977, ανακάλυψε ότι υπάρχουν πέντε (5), σημαντικά διαφορετικού επιπέδου ανάπτυξης περίοδοι. Τεχνουργήματα, όπως κεραμικά. που ήταν σχετικά πρωτόγονα χαρακτηρίστηκαν ότι ανήκαν στη «φάση I», μια φάση που χαρακτηρίστηκε από σχετικά μικρή πυκνότητα κατοίκησης. Ο Eiwanger τεκμηρίωσε ότι οι αποθηκευτικοί χώροι που ανήκαν στη «φάση II» ανήκαν σε μια φάση με αυξημένο (σχετικά) πληθυσμό.